**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **ORDONANȚA DE URGENȚĂ**  **privind unele măsuri pentru sprijinirea categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile precum și unele măsuri de distribuire a acestora** | | | | | | |
| **Secțiunea a 2-a**  **Motivul emiterii actului normativ**   1. **Descrierea situației actuale**   Anul 2020 este un an de o importanță majoră pentru România, în care se impune realizarea unei reforme profunde și o eficientizare practică a sistemului de management al fondurilor europene, pentru a evita problemele întâmpinate și riscurile asociate acestora în perioada de programare 2007-2013 și în perioada 2014-2019.  Comisia Europeană a adoptat Decizia de punere în aplicare a Comisiei nr. C(2020) 347 final din 21 ianuarie 2020 prin care a fost aprobată modificarea Programului Operațional ”Ajutorarea Persoanelor Defavorizate”.  Având în vedere măsurile luate la nivelul întregii Uniuni Europene, precum și la nivelul României, în contextul epidemiei de coronavirus SARS-CoV-2, pentru care a fost stabilită starea de urgență prin Decretul 195/2020 privind instituirea stării de urgență pe teritoriul României, prelungit prin Decretul 240/2020 privind prelungirea stării de urgență pe teritoriul României, măsuri continuate prin instituirea stării de alertă pe teritoriul României, prin Hotărârea Guvernului nr. 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID-19, prelungită prin Hotărârea Guvernului nr. 476/2020 privind prelungirea stării de alertă pe teritoriul României și măsurile care se aplică pe durata acesteia pentru prevenirea și combaterea efectelor pandemiei de COVID-19, este necesară inițierea de măsuri pentru reducerea impactului socioeconomic pe care epidemia de coronavirus SARS-CoV-2 îl poate avea în perioada imediat următoare, cu efect pe termen scurt, mediu și lung asupra grupurilor vulnerabile.  Baza legală europeană este constituită în prezent de Regulamentul nr. 223/2014 al Parlamentului european și al Consiliului din 11 martie 2014 privind Fondul de ajutor european destinat celor mai defavorizate persoane care înlocuiește legislația europeană anterioară în domeniu.  În sensul prevăzut de Regulamentul (UE) nr. 223/2014 Ministerul Fondurilor Europene a fost desemnat ca Autoritate de management, iar Ministerul Finanțelor Publice prin Autoritatea de Certificare și Plată a fost desemnat ca Autoritate de certificare pentru POAD.  Totodată, Autoritatea de Audit din cadrul Curții de Conturi (AA) îndeplinește funcția de autoritate de audit pentru POAD, iar Autoritatea de Certificare și plată din cadrul Ministerului Finanțelor Publice (ACP) este desemnată ca autoritate de certificare și ca organism responsabil cu primirea fondurilor de la Comisia Europeană pentru POAD.  Având în vedere existența unei finanțări europene prin Fondul de ajutor european destinat celor mai defavorizate persoane (FEAD), implementat în România prin Programul operațional ajutorarea persoanelor defavorizate (POAD), s-a ajuns la concluzia ca este necesară modificarea modalității de implementare a acestui program în ceea ce privește sprijinirea categoriilor de elevi cei mai defavorizați care beneficiază de materiale școlare și vestimentație necesare frecventării școlii.  Astfel, este necesară revizuirea măsurii P2.1 - precaritate materială de bază (lipsa materialelor școlare), asistență constând în acordarea de materiale școlare și vestimentație, necesare frecventării școlii, așa după cum este ea azi în vigoare în cadrul Programului Operațional POAD, în sensul înlocuirii mecanismului noncompetitiv de achiziție a materialelor școlare de către Ministerul Educației și Cercetării cu mecanismul noncompetitiv prin acordarea de tichete sociale pe suport electronic pentru sprijin educațional, justificat de dificultatea implementării acestei măsuri prin intermediul oferirii unor materiale școlare achiziționate direct de către o instituție centrală și care nu se suprapune pe nevoile specifice și diferite ale elevilor din diverse regiuni ale țării, alături de introducerea, pe lângă materiale școlare – rechizite, și a oferirii de articole de vestimentație necesare frecventării școlii. Ministerul Educației și Cercetării a constatat că abandonul școlar din categoria elevilor aflați în risc de sărăcie extremă nu este cauzat doar de lipsa rechizitelor, ci și de lipsa acută a vestimentației necesare frecventării școlii. Astfel, se impune lansarea unui apel noncompetitiv, implementat de Beneficiarul Ministerul Fondurilor Europene, prin structura de specialitate, cu ajutorul Organizațiilor partenere institutia prefectului și administrațiile publice locale, prin care Beneficiarul să realizeze achiziția de tichete sociale pe suport electronic pentru sprijin educațional, care să fie distribuite, în baza listelor comunicate de administrațiile publice locale, prin intermediul instituțiilor prefectului, către Beneficiar, destinatarilor finali. Aceștia vor utiliza tichetele sociale pe suport electronic pentru sprijin educațional pentru a achiziționa, de la unitățile comerciale specializate, aflate pe lista unității emitente de tichete sociale pe suport electronic pentru sprijin educațional, materiale școlare și vestimentație necesare frecventării școlii.  Deoarece în această perioadă generată de criza virusului COVID-19, una dintre cele mai afectate categorii de persoane este categoria copiilor cei mai dezavantajați din învățământul de stat preșcolar, primar și gimnazial, având în vedere abandonul școlar ridicat, provocat și de închiderea școlilor și lipsa accesului la învățământului online, pentru care sunt necesare măsuri de sprijin pentru reducerea abandonului școlar, sprijin constând mai ales în asigurarea materiale școlare necesare pentru a evita manifestarea riscului de sărăcie extremă în rândul populației celei mai expuse riscurilor de orice natură, se justifică necesitatea asigurării unor condiții minime de participare la școală prin oferirea de materiale școlare.  Având în vedere contextul pandemiei COVID-19, coroborat cu necesitatea respectării recomandărilor de distanțare socială, a fost introdusă posibilitatea folosirii tichetelor pe suport electronic prin modificarea Regulamentului, în sensul permiterii folosirii acestui mecanism. Prin corelare, în cadrul POAD se introduce posibilitatea utilizării mecanismului de acordare a sprijinului educațional - materiale școlare și vestimentație necesare frecventării școlii pentru cei mai dezavantajați copii din învățământul de stat prin intermediul tichetelor sociale pe suport electronic pentru sprijin educațional.  Având în vedere necesitatea imediată de a crea și consolida mecanismul de implementare a procedurilor privind acordarea de materiale școlare, pe de o parte, precum și adăugarea posibilității oferirii de vestimentație necesară frecventării școlii, respectarea acestor reguli prin asigurarea unui control eficient al acordării de materiale școlare și vestimentație necesară frecventării școlii, se impune adoptarea de măsuri de reglementare cu caracter imediat.  În scopul asigurării existenței unor mecanisme și competențe eficace de asigurare a respectării procedurilor, se relevă necesitatea de a eficientiza modalitatea de acordarea de materiale școlare către copiii cei mai defavorizați, prin sublinierea rolurilor pe care le au instituția prefectului și administrațiile publice locale. În acest demers, se impune adoptarea unor măsuri imediate, urgente, care nu pot fi amânate. | | | | | | |
| 1. **Schimbări preconizate**   Prezentul proiect de act normativ vizează, în principal, următoarele:   * stabilirea modalității de implementare a acordării de sprijin educațional la nivelul fiecărui județ, în baza unui apel noncompetitiv, cu Beneficiar, Ministerul Fondurilor Europene, prin serviciul de specialitate; * stabilirea unui grup țintă format din mai multe categorii, în acord cu Programul Operațional, prin stabilirea a trei categorii de grup țintă și anume: copiii cei mai dezavantajați din învățământul de stat preșcolar, copiii cei mai dezavantajați din învățământul de stat primar și copiii cei mai dezavantajați din învățământul de stat gimnazial.   Modificarea modalității de implementare a programului de acordare de sprijin educațional (materiale școlare și vestimentație necesară frecventării școlii) către destinatarii finali eligibili s-a produs din cauza dificultății implementării acestei măsuri prin intermediul unui apel noncompetitiv care presupune achiziția, la nivel central, a tuturor rechizitelor oferite copiilor cei mai dezavantajați, din perspectiva incapacității acoperirii întregului teritoriu național, având ca organizație parteneră doar inspectoratele școlare județene.  Așadar, se introduce, prin acest act normativ, **Schema Națională de Sprijin pentru Elevii cei mai Defavorizați**, prin acordarea de tichete sociale pe suport electronic pentru sprijin educațional, denumită în continuare S.N.S.E.D.  Astfel, beneficiarul Ministerul Fondurilor Europene, prin structura de specialitate, va coordona acordarea de tichete sociale pe suport electronic pentru sprijin educațional.  Contractarea serviciilor privind emiterea si gestionarea tichete sociale pe suport electronic pentru sprijin educațional se realizează de către Beneficiar în condițiile legislației în vigoare privind achizițiile publice. Tichetele sociale pe suport electronic pentru sprijin educațional se vor emite și se vor gestiona numai de către unitățile autorizate de Ministerul Finanțelor Publice, denumite în continuare unități emitente. Unitățile emitente desfășoară această activitate numai în baza autorizației de funcționare, acordată de Ministerul Finanțelor Publice. Autorizația de funcționare se acordă potrivit criteriilor stabilite de către Ministerul Finanțelor Publice, prin ordin al ministrului.  Valoarea nominală a unui tichet social pe suport electronic pentru sprijin educațional pentru destinatarii finali eligibili în cadrul S.N.S.E.D. este de 500 lei an, prin raportare la alocarea financiară dedicată S.N.S.E.D. și având în vedere adresa cu numărul de înregistrare MEC 105/DLR/17.07.2020, prin care se precizează că, la nivelul anului școlar 2019-2020, Ministerul Educației și Cercetării a identificat un număr total de 302.173 de copii care se încadrează în categoriile grupului țintă aferent măsurii reglementate de prezentul act normativ.  S.N.S.E.D. are un buget de 130 milioane lei cu finanțarea asigurată prin Programului Operațional ”Ajutorarea Persoanelor Defavorizate”, respectiv din alocarea financiară aferentă măsurii P2.1 - precaritate materială de bază (lipsa materialelor școlare), coroborat cu prevederile Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.  Valoarea tichetului social pe suport electronic pentru sprijin educațional poate fi actualizat anual prin hotărâre a Guvernului adoptată cu cel puțin 90 de zile înainte de încheierea anului calendaristic pentru anul calendaristic următor.  Organizațiile partenere ale beneficiarului, respectiv Institutia Prefectului și autoritățile administrației publice locale au următoarele atribuții:  a) autoritățile administrației publice locale, prin reprezentant, identifică întocmesc și își asumă listele cu destinatarii finali eligibili, cu evidențierea separată a celor trei categorii de copii;  b) autoritățile administrației publice locale, prin reprezentant, actualizează lunar și își asumă listele cu destinatarii finali eligibili, cu evidențierea separată a celor trei categorii de copii ;  c) instituțiile prefectului centralizează la nivelul județului lista cu destinatarii finali eligibili și le transmit către Beneficiar;  d) instituțiile prefectului centralizează lunar listele actualizate cu destinatarii finali eligibili la nivel județean.  Astfel, necesitatea stabilirii unui mecanism noncompetitiv, cu toate detaliile aferente lanțului de implementare pe care acesta îl presupune – parteneriatul cu instituțiile prefectului și autoritățile administrației publice locale și, odată pentru stabilirea grupului țintă, iar, ulterior, pentru distribuirea tichetelor sociale pe suport electronic pentru sprijin educațional către grupul țintă, utilizarea de tichete sociale pe suport electronic pentru sprijin educațional de către Beneficiar, prin intermediul achiziționării acestora de la unități emitente, în condițiile legii, este fundamentată prin situația actuală, impusă de pandemia SARS-CoV-2, prin respectarea regulilor de distanțare fizică și de utilizare cât mai redusă a banilor, în acest sens, tichetele sociale pe suport electronic pentru sprijin educațional oferind această posibilitate, aplicarea unui mecanism unitar la nivel național, cu ajutorul instituțiilor prefectului și a autoritățile administrației publice locale, posibilitatea includerii a unei cât mai mare părți din categoriile de grup țintă, având în vedere parteneriatul cu autoritățile administrației publice locale pentru elaborarea listelor cât mai cuprinzătoare a membrilor grupului țintă, eficientizarea, pe scurt, a modalității de a ajunge la destinatarii finali eligibili, prin utilizarea resurselor informaționale, umane și materiale a instituțiilor statului capabile să ofere sprijinul necesar. De asemenea, facem mențiunea că, în urma modificării Programului operațional în acest sens, se impune implementarea, la nivelului actelor normative interne, a noului tip de mecanism noncompetitiv.  Pentru perioada de programare 2014-2020, S.N.S.P.V.P.A. are un buget de 130 de milioane lei cu finanțarea asigurată prin POAD.  Având în vedere faptul că implementarea acestei măsuri din cadrul POAD este în sarcina Ministerului Fondurilor Europene, ca unic beneficiar al fondurilor în cazul acestei măsuri, cu excepția asistenței tehnice, acesta va cuprinde în bugetul aferent sumele necesare implementării proiectului aprobat la finanțare și pentru care se aplică mecanismele financiare prevăzute de Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare, cu respectarea prevederilor art. 4 alin. (11) din Hotărârea Guvernului nr. 52/2018 privind organizarea și funcționarea Ministerului Fondurilor Europene, cu modificările ulterioare, conform cărora „Ministerul Fondurilor Europene îndeplinește atribuția de beneficiar pentru Programul operațional „Ajutorarea persoanelor defavorizate”.  De asemenea, în cadrul implementării acestei măsuri, se vor implementa și măsurile auxiliare aferente, prevăzute în cadrul POAD 2014-2020. Acestea sunt gratuite și se pun în aplicare de către organizațiile partenere, fie singure, fie în cooperare cu diverse organizații și instituții relevante în domeniul asistenței sociale.  Se instituie obligația unităților afiliate care utilizează aparate de marcat electronice fiscale potrivit dispozițiilor Ordonanței de urgență a Guvernului nr.28/1999 privind obligația operatorilor economici de a utiliza aparate de marcat electronice fiscale, republicată, cu modificările și completările ulterioare, de a evidenția pe bon fiscal distinct, contravaloarea produselor comercializate care se încadrează în categoria masă caldă, așa cum aceasta este definită de prezenta ordonanță de urgență, care urmează să fie achitată cu tichete sociale pe suport electronic pentru sprijin educațional. Pentru aceste bonuri fiscale, va fi selectată ca tip de plată, numai valoarea 9 “Alte metode” din nomenclatorul pentru tipul de plată, aprobat prin Ordinul președintelui Agenției Naționale de Administrare Fiscală nr.146/2018 pentru descrierea profilurilor prevăzute la art. 22 pct. J lit. a) din Normele metodologice pentru aplicarea Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, structura XML a mesajelor de activare a acestora, structura XML a fișierelor prevăzute la art. 22 pct. J lit. b) din Normele metodologice pentru aplicarea Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, aprobate prin Hotărârea Guvernului nr. 479/2003, precum şi categoriile de URL-uri utilizate în schimbul de informații cu sistemul informatic național de supraveghere şi monitorizare a datelor fiscale al Agenției Naționale de Administrare Fiscală, cu modificările ulterioare, operatorul aparatului de marcat electronic fiscal având obligația să completeze câmpul editabil aferent tipului de plată, cu sintagma “ MATERIALE ȘCOLARE”.  De asemenea, în proiectul de act normativ se reglementează faptul că reprezintă venit neimpozabil contravaloarea tichetului social pe suport electronic pentru sprijin educațional, conform prevederilor art.62 lit. a) din Legea nr.227/2015 privind Codul fiscal, cu modificările și completările ulterioare. | | | | | | |
| **3. Alte informații**  Nu au fost identificate | | | | | | |
| **Secțiunea a 3-a**  **Impactul socioeconomic al proiectului de act normativ** | | | | | | |
| **1. Impactul macroeconomic:**  Proiectul de act normativ nu se referă la acest subiect. | | | | | | |
| **11. Impactul asupra mediului concurențial și domeniului ajutoarelor de stat:**  Proiectul de act normativ nu se referă la acest subiect. | | | | | | |
| **2. Impactul asupra mediului de afaceri:**  Proiectul de act normativ nu se referă la acest subiect. | | | | | | |
| **21 Impactul asupra sarcinilor administrative:**  Proiectul de act normativ nu se referă la acest subiect. | | | | | | |
| **22 Impactul asupra întreprinderilor mici și mijlocii:**  Proiectul de act normativ nu se referă la acest subiect. | | | | | | |
| **3. Impactul social:**  Proiectul de act normativ va avea un puternic impact social constând, în principal, în creșterea calității vieții prin intensificarea sprijinului de care beneficiază persoanele dezavantajate/marginalizate. | | | | | | |
| **4. Impactul asupra mediului:**  Proiectul de act normativ nu se referă la acest subiect. | | | | | | |
| **5. Alte informații:**  Nu au fost identificate. | | | | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt,**  **pentru anul curent, cât şi pe termen lung (pe 5 ani)** | | | | | | |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuții de asigurări |  | | | | | |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii |  | | | | | |
| 3. Impact financiar, plus/minus, din care:  a) buget de stat  b) bugete locale |  | | | | | |
| 4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect. | | | | | |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  | | | | | |
| 7. Alte informații |  | | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  Proiectul de act normativ nu se referă la acest subiect.  **b) acte normative ce urmează a fi elaborate în vederea implementării noilor dispoziții:**  Proiectul de act normativ nu se referă la acest subiect. | | | | | | |
| **11. Compatibilitatea proiectului de act normativ cu legislația în domeniul achizițiilor publice**  Proiectul de act normativ nu se referă la acest subiect. | | | | | | |
| **2. Conformitatea proiectului de act normativ cu legislația comunitară în cazul proiectelor ce transpun prevederi comunitare:**  Proiectul de act normativ nu se referă la acest subiect | | | | | | |
| **3. Măsuri normative necesare aplicării directe a actelor normative comunitare:**  Proiectul de act normativ vizează punerea în aplicare a următoarelor acte normative comunitare:  - Regulamentului (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane, modificat prin Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 și Regulamentul 2020/0058, de modificare a Regulamentului (UE) nr. 223/2014 în ceea ce privește introducerea unor măsuri specifice pentru soluționarea crizei COVID-19;  - Decizia de punere în aplicare a Comisiei C (2015)7016 din octombrie 2015, Decizia de punere în aplicare a Comisiei C (2017)1086, din 20.02.2017, Decizia C (2020) 347 din ianuarie 2020, de modificare a Deciziei de punere in aplicare a C (2014) 9102 de aprobare a Programului Operațional de ajutoare a celor mai Dezavantajate Persoane pentru sprijin din Fondul de ajutor european pentru cele mai defavorizate persoane în România CCI 2014RO05FMOP001. | | | | | | |
| **4. Hotărâri ale Curții de Justiție a Uniunii Europene:**  Proiectul de act normativ nu se referă la acest subiect. | | | | | | |
| **5. Alte acte normative şi/sau documente internaționale din care decurg angajamente, făcându-se referire la un anume acord, o anume rezoluție sau recomandare internațională ori la alt document al unei organizații internaționale:**  Proiectul de act normativ nu se referă la acest subiect. | | | | | | |
| **6. Alte informații:**  Nu au fost identificate. | | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | |
| 1. **Informații privind procesul de consultare cu organizații neguvernamentale, institute de cercetare şi alte organisme implicate:**   Proiectul de act normativ nu se referă la acest subiect. | | | | | | |
| **2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul proiectului de act normativ:**  Nu este cazul. | | | | | | |
| **3. Consultările organizate cu autoritățile administrației publice locale,** **în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative**  Proiectul de act normativ a fost transmis pentru consultare structurilor asociative ale autorităților administrației publice locale. | | | | | | |
| **4. Consultările desfășurate în cadrul consiliilor interministeriale**, **în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**  **Proiectul de act normativ nu face obiectul unor asemenea dezbateri:**  Proiectul de act normativ nu se referă la acest subiect | | | | | | |
| **5. Informații privind avizarea de către:**  a) Consiliul Legislativ  b) Consiliul Suprem de Apărare a Țării  c) Consiliul Economic şi Social  d) Consiliul Concurenței  e) Curtea de Conturi  Proiectul de act normativ este supus avizării Consiliului Legislativ şi s-a solicitat punct de vedere de la Curtea de Conturi, Autoritatea de Audit din cadrul Curții de Conturi, Departamentul pentru lupta antifraudă și Consiliul Concurenței. | | | | | | |
| **6. Alte informații:**  Nu au fost identificate. | | | | | | |
| **Secțiunea a 7-a**  **Activități de informare publică privind elaborarea**  **şi implementarea proiectului de act normativ** | | | | | | |
| 1. **Informarea societății civile cu privire la necesitatea elaborării proiectului de act normativ.**   Prezentul proiect de act normativ respectă prevederile art. 7 din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Fondurilor Europene la data de 23.07.2020.  Prezentul proiect de act normativ este emis urmare a efectelor provocate de răspândirea virusului SARS-CoV-2 prin aplicarea unui mecanism unitar la nivel național, cu ajutorul instituțiilor prefectului și a autoritățile administrației publice locale.  Această situație impune adoptarea de soluții imediate, in consecință propunem adoptarea proiectului de act normativ în procedura de urgență prevăzută de reglementările în vigoare. | | | | | | |
| **2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice**  Proiectul de act normativ nu se referă la acest subiect. | | | | | | |
| 1. **Alte informații**   Nu au fost identificate. | | | | | | |
| **Secțiunea a 8-a**  **Măsuri de implementare** | | | | | | |
| **1. Măsurile de punere în aplicare a proiectului de act normativ de către autoritățile administrației publice centrale şi/sau locale - înființarea unor noi organisme sau extinderea competențelor instituțiilor existente**:  Proiectul de act normativ nu se referă la acest subiect. | | | | | | |
| **2. Alte informații.**  Nu au fost identificate. | | | | | | |

Față de cele prezentate mai sus, a fost promovat prezentul proiect de **Ordonanță de urgență a Guvernului privind unele măsuri pentru sprijinirea categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic** **pentru sprijin educațional acordate din fonduri externe nerambursabile precum și unele măsuri de distribuire a acestora**, care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE**  **Ioan Marcel BOLOȘ** | **MINISTRUL AFACERILOR INTERNE**  **Marcel Ion VELA** |

**AVIZAT:**

|  |  |
| --- | --- |
| **MINISTRUL**  **LUCRĂRILOR PUBLICE, DEZVOLTĂRII ȘI ADMINISTRAȚIEI**  **Ion ȘTEFAN** | **MINISTRUL**  **EDUCAȚIEI ȘI CERCETĂRII**  **Monica Cristina ANISIE** |
| **PREŞEDINTELE AUTORITĂŢII NAŢIONALE PENTRU PROTECȚIA CONSUMATORULUI**  **Eduard COZMINSCHI** | **MINISTRUL** **ECONOMIEI, ENERGIEI ȘI MEDIULUI DE AFACERI**  **Virgil - Daniel POPESCU** |
| **MINISTRUL FINANŢELOR PUBLICE**  **Vasile – Florin CÎȚU** | **MINISTRUL JUSTIȚIEI**  **Marian Cătălin PREDOIU** |
|  |  |
|  | |